kardosdrur/scandi-wiki huggingface dataset:
VIA University College

VIA University College er en af de otte professionshøjskoler i Danmark, som blev etableret i 2008.

VIA uddanner inden for de pædagogiske og socialfaglige, sundhedsfaglige og teknisk-merkantile områder. Samlet tilbyder VIA over 50 videregående uddannelser på dansk og/eller engelsk samt efter- og videreuddannelser. VIA deltager i en række forsknings- og udviklingsprojekter.

I januar 2008, opstod VIA som en fusion af de mellemlange videregående uddannelser i Østjylland og Midt- og Vestjylland, som tidligere hørte under CVU'erne: Jysk Center for Videregående Uddannelse (JCVU), CVUalpha, CVU Midt-Vest, cvu vita og Vitus Bering Danmark. VIA har hovedsæde i Skejby i det nordlige Århus, men aktiviteterne forankres på syv campusser fordelt på 39 adresser i hele Region Midtjylland.

Studerende
VIA har 2000 medarbejdere, ca. 18.500 studerende, heraf er halvdelen, cirka 9.000 i de to Aarhus' afdelinger, fordelt på Campus Aarhus C med 6.300 og Campus Aarhus N med 2.600 studerende.

Horsens er den by med næstflest studerende med 4.000.

Medarbejdere
Andreas Rasch-Christensen har været forskningschef siden professionshøjskolens oprettelse.

Noter

Eksterne henvisninger 

 VIA University College 
 VIA4U – For studerende, af studerende

Professionshøjskoler
Uddannelsesinstitutioner i Danmark
Etableret i 2008
Mareridt

Mareridt er ubehagelige, uhyggelige og angstvækkende drømme. Ordet kommer fra fabelvæsnet Mare, som rider på dem, som sover. Mareridt adskiller sig fra søvnterror, idet søvnterror først forekommer i søvnstadie 4.

Årsag 
Mareridt kan have mange årsager. I en undersøgelse med fokus på børn var forskerne i stand til at konkludere, at mareridt direkte korrelerer med stress i børns liv. Børn, der har oplevet et familiemedlems eller en nær vens død eller kender nogen med kronisk sygdom, har hyppigere mareridt end dem, der kun står over for stress fra skole eller stress fra sociale aspekter af det daglige liv. En undersøgelse fokuserer på patienter, der har søvnapnø. Undersøgelsen blev udført for at afgøre, om mareridt kan skyldes søvnapnø eller ikke kan trække vejret. I det nittende århundrede troede forfattere, at mareridt blev forårsaget af ikke at have nok ilt, derfor blev det antaget, at dem med søvnapnø havde hyppigere mareridt end dem uden. Resultaterne viste faktisk, at sunde mennesker har flere mareridt end søvnapnøpatienterne. En anden undersøgelse understøtter dog hypotesen. I dette studie blev 48 patienter (i alderen 20-85 år) med obstruktiv luftvejssygdom (OAD), herunder 21 med og 27 uden astma, sammenlignet med 149 køns- og alderssammenlignende kontroller uden åndedrætssygdomme. OAD Ss med astma rapporterede cirka 3 gange så mange mareridt som kontroller eller OAD Ss uden astma. Det evolutionære formål med mareridt kunne tænkes at være en mekanisme til at vække en person, der er i fare.

Indhold 
Mareridt kommer af at blive redet af en mare, som er et overnaturligt væsen, der ifølge legenden sidder på den sovendes bryst. Etymologisk er ordet beslægtet med mær. Ordet mar eller mare er et fællesgermansk ord, der går igen i svensk (mardröm), i norsk (mareritt), i fransk (cauchemar) og i engelsk (nightmare). Ordet mare kendes fra den islandske Ynglinga saga fra det 13. århundrede, men forestillingen om mareridt menes at være betydeligt ældre. En mare er identisk med de latinske fabelvæsner succubus og incubus. Mareridt kan omhandle virkeligheden.

Mareridt brugt i underholdningsindustrien 
Gys og gru bruges som underholdning i bøger og film. I den "blide" ende kan nævnes jumbobogen Mareridt på Drømmeøen og i den mere barske ende kan nævnes A Nightmare on Elm Street (på dansk "Morderisk Mareridt" eller "Mareridt på Elm Street"), hvor Freddy Krueger huserede. Som et kuriosum kan nævnes, at gaden i Dallas, Texas, hvor den amerikanske præsident John Fitzgerald Kennedy blev myrdet i 1963 også hed Elm Street.

Referencer

Eksterne links 

Psykologi
Søvn
Planetstien (Lemvig)

Planetstien i Lemvig er en sti, udformet som en model af Solsystemet i målestokken 1:1 milliard. Den består af en række skulpturer, der er opstillet i landskabet langs Lem Vig. Den er en del af Lemvig Museum.

Planetstien
Planetstien anskueliggør afstande og indbyrdes størrelsesforhold i Solsystemet. Stiens skulpturer er lavet som en sokkel af granit med en top af bronze, hvor en kugle viser planetens størrelse. Pluto er ikke større end et knappenålshoved.    
I Planetstiens målestok svarer 1 meter til 1 million kilometer. I Vesterbjerg i Lemvig står Solen. Det er en stor, hul bronzekugle, som har en diameter på 1,39 m. Det vil sige, at den i virkeligheden har en diameter på 1.391.000 km. På Solen findes et digt af Thøger Larsen.
Turen fra Solen til det yderste element, dværgplaneten Pluto, bliver i fugleflugtslinje omkring 7,4 kilometer (7,4 milliarder kilometer), men når man følger de afmærkede stier, bliver den cirka 12 kilometer lang.

Thøger Larsen
Det landskab, man kommer igennem på Planetstien har inspireret digteren Thøger Larsen til teksten i de kendte sange ”Danmark nu blunder den lyse nat” og ”Du danske sommer jeg elsker dig”. Foruden landskabet lod Thøger Larsen sig gerne inspirere af det, han oplevede ved at studere stjernehimmelen gennem sine hjemmebyggede stjernekikkerter. Thøger Larsen var født og opvokset nær Gjellerodde, og han levede det meste af sit liv i Lemvig.

Planetstiens rute
Planetstien strækker sig fra Lemvig til Nissum Bredning. Solen finder man i Vesterbjerg i Lemvig og derfra går Planetstien gennem Lemvigs Lystanlæg, forbi Vinkelhage, langs skrænterne i Tørring og ud over Gjellerodde til stranden ved Ryeltorv i Hygum. 
Landskabet er meget varieret, og dets afvekslende karakter følger rytmen i Planetstien. Hvor afstanden mellem planeterne er kortest i det indre solsystem, er landskabet tættest med smalle gange under høje træer. I det ydre solsystem er landskabet stort og åbent med et vidt udsyn over fjorden.

Galleri

Eksterne henvisninger 

Planetstien
Folder med kort 

Veje i Danmark
Lemvig
Museer i Region Midtjylland
Arve

Arve (Anagallis) er en slægt af enårige urter. Den rummer 4 arter, som er udbredt i alle verdensdele (undtagen Antarktis), men med tyngdepunktet i Europa og Asien. Det er lave planter, der vokser i tuer på lysåbne steder. Stænglerne er spinkle og nedliggende. Bladene er modsatte og ustilkede, ovale eller hjerteformede med hel rand. Blomsterne er regelmæsssige med fem kronblade i varierende farver, alt efter arten.

Vildtvoksende i Danmark er:
 Knudearve (Anagallis minima eller Centunculus minimus L.) der vokser på blottet sand på strandenge
 Rød Arve (Anagallis arvensis) der er et almindeligt agerukrudt, men desuden vokser vildt på Ölands alvar

Arter fra fremmede lande er:
 Blå Arve (Anagallis foemina)
 Pragt-Arve (Anagallis monelli)

Kodriver-familien
Stapleton International Airport

Stapleton International Airport er en tidligere lufthavn i Denver i staten Colorado, USA.

Den blev grundlagt i 1925 og lukkede i 1995, efter opførelsen af lufthavnen Denver International Airport.

Stapleton omdannes nu (2001 – 2008) til naturpark og beboelsesområder for omkring 30.000 beboere i 12.000 boliger (lejligheder og en-families huse).

Eksterne henvisninger 

Denver
Bygninger, konstruktioner og anlæg i Colorado
Lufthavne i Colorado
Chuck Leavell

Charles ”Chuck” Alfred Leavell (f. 28. april 1952) er en amerikansk pianist og keyboard spiller, der var medlem af The Allman Brothers Band, da de var på toppen af deres succes. Derudover spiller han også sammen med The Rolling Stones.

Leavell er født i Birmingham, Alabama, hvor han lærte sig selv at spille på forskellige instrumenter. Efter at have set en koncert med Ray Charles (sammen med Billy Preston i koret) besluttede han sig for at forfølge en karriere i musikken, og droppede derfor ud af high school. Leavell fik kontakt med Capricorn Records, der ligger i Macon, Georgia, hvor han også mødte sin fremtidige kone og flyttede til Georgia.

Leavell kom med i Allmans Brothers i september 1972. Leavells arbejde er mest beundringsværdigt på bandets populære album Brothers and Sisters fra 1972, og specielt på sangen Jessica. Imidlertid fulgte kun et studiealbum efter dette. Win, Lose or Draw fra 1975 hvor Leavell spillede klaver og keyboard på, men allerede der var bandet begyndt at gå i opløsning. 

Leavell stod for første gang i sin karriere som frontfigur, da han åbnede shows for Allman Brothers Band sammen med bassisten Lamar Williams og trommeslageren Jaimo.

Efter at Allman var blevet opløst i maj 1976 tilføjede trioen, Leavel, Williams og Jaimo, guitaristen Jimmy Nalls og forsatte under navnet Sea Level, som stammede fra Chuck Leavells initialer og efternavn. Gruppen holdt i fem år, og udgav ligeså mange albums.

Efter bandets opløsning begyndte Leavell at arbejde som studiemusiker, og få måneder efter kom han med i The Rolling Stones som deres anden keyboardspiller efter Ian Stewart til bandets europæiske tour i 1982. Efter Stewarts død i 1985 blev Leavell første pianist, og spillede også på studieindspilningerne. Han forsatte med på tour og fungerede som deres ”dirigent”, og hver nat udvalgte han sammen med Mick Jagger set-listen. ”Det er en fornøjelse at gøre Mick, Keith, Charlie og Ronnie glade” fortæller Leavell på sin hjemmeside.

Udover sit arbejde med The Rolling Stones har han også arbejdet sammen med George Harrison, Eric Clapton og mange andre.

Leavell blev medlem af Georgia Music Hall of Fame i 2006. Han er også medlem af Alabama Music Hall of Fame. 

Privat lever Leavell i Mason, Georgia sammen med sin hustru, Rose Lane.

Eksterne kilder/henvisninger 

 Chuck Leavell – Officiel hjemmeside
 Chuck Leavell  på New Georgia Encyclopedia

Pianister fra USA
Medlemmer af The Rolling Stones
Manden på balkonen

Manden på balkonen – i seneste oversættelse Manden på altanen – er en svensk kriminalroman fra 1967 af forfatterne Maj Sjöwall og Per Wahlöö.

Bogen er den tredje i serien Roman om en forbrydelse på ti bind, som forfatterne skrev i perioden 1965-75.

Serien er i 2007 blevet nyoversat med ny titel til dansk og udgivet på Forlaget Modtryk.

Handling 
I de offentlige parker i Stockholm har der været en række røverier, og da en lille pige bliver fundet dræbt efter at være voldtaget, begynder Martin Beck og hans gruppe at jage røveren, selv om det er usansynligt, at han skulle være ansvarlig for det pædofile angreb. Han er i det mindste et vigtigt vidne til det, der viser sig at være det første af en serie mord.

I denne bog introduceres den lidt rå kriminalassistent Gunvald Larsson  tilligemed Einar Rönn, der kommer fra landsbyen og holder af et stille liv. Larsson var Sjöwalls favorit karakter, mens Rönn var Wahlöös. To betjente, Kristiansson and Kvant, bliver også introduceret og fungerer som et komisk indslag gennem resten af serien.

Roman om en forbrydelse
Litteratur i 1967
Martin Beck

Martin Beck er den fiktive hovedperson i de 10 kriminalromaner, som Maj Sjöwall og Per Wahlöö udgav i årene 1965-1975 i serien Roman om en forbrydelse.

I de første bøger er Martin Beck kriminalassistent og de i senere kriminalkommissær, som i Sverige er den højest opnåelige stilling for politipersonale, da højere stillinger forudsætter juridisk embedseksamen.

I serien sidste bog Terrorister får Martin Beck nærmest uindskrænket magt og beføjelser, da han betroes opgaven at stå for beskyttelsen af en kontroversiel amerikansk senator under et besøg i Stockholm.

Becks nærmeste kolleger er Lennart Kollberg, Gunvald Larsson, Einar Rønn, Frederik Melander og Benny Skacke.
I indspilningerne af tv-serien Beck (1997 – 2007) spilles han af skuespilleren Peter Haber. TV-serien bygger kun meget løst på bøgerne og foregår da også i 90'erne modsat bøgerne.

Eksterne henvisninger 
 

Litterære personer
Roman om en forbrydelse
Fiktive politifolk
Fiktive personer fra Sverige
Fiktive detektiver
Amur oblast

Amur oblast (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Det administrative center i oblasten er placeret i byen Blagovesjtjensk.

Geografi 

Oblasten er beliggende omkring 8.000 km øst for Moskva på bredderne af floderne Amur og Zeya. Amur oblast grænser op til Republikken Sakha (Jakutien) mod nord, Khabarovsk kraj og den Jødiske autonome oblast mod øst, Kina mod syd samt Zabajkalskij kraj mod vest. Amur oblast er forbundet til resten af Rusland med to jernbanelinier; Den transsibiriske jernbane og Baikal-Amur jerbane.

Historie 

Det nuværende Amur oblasts område svarer stort set til de områder omkring floden Amur, der i det Russiske Kejserrige uofficielt blev kaldt Amurskij kraj () eller Priamure (). Blagovesjtjensk blev grundlagt i 1856 og dermed er en af de ældste permanente beboelser i det russiske fjernøsten. Byen er centrum for handel og guldminedrift.

Demografi 

Indbyggertallet har været for nedadgående de seneste år, og er nu (2016); mens det i 2002 lå på 902.844; og 1.057.781 i 1989.

Byer 
Blagovesjtjensk, der er administrativt centrum for Amur oblast, er samtidigt langt den største by i regionen. Derudover er der 24 byer med over 5.000 indbyggere:

Noter

Eksterne henvisninger 

 
Manchuriet
Etableret i 1932
San Juan (Puerto Rico)

San Juan er hovedstaden på Puerto Rico og har  indbyggere.

San Juan blev grundlagt i 1508 af Juan Ponce de León, der også var den første spanske guvernør på Puerto Rico.

San Juan er en moderne storby og er en blanding af nyt og gammelt. I centrum er der højhuse, mens der omkring havnen er gamle bygninger.

Sydøst for San Juan ligger lufthavnen Luis Muñoz Marín International Airport.

Borgmesteren er (pr. 2018), Carmen Yulin Cruz.

Referencer

Eksterne henvisninger
Med kniven for struben

Med kniven for struben er en dansk dokumentar-tv-serie på TV3, med kok og Masterchef-dommer Thomas Castberg. Thomas Castberg overtog i 2014 rollen som vært efter kokken Bo Bech. Programmet er produceret af Strix Television og startede i foråret 2007 og kørte indtil foråret 2012, hvor man af ukendte årsager, valgte at stoppe produktionen af programmet. I 2014 annoncerede TV3, at man havde genoptaget produktionen af programmet, hvor man samtidig også valgte at promovere Thomas Castberg som den nye vært. Det var dog først d. 25. oktober 2016 at den nye sæson blev vist på fjernsyn.

I hvert afsnit besøger værten en restaurant, som mere eller mindre er på fallittens rand. Værten skal herefter på fem dage forsøge at hjælpe den på ret køl. Nogle uger senere besøger han restauranten igen for at se, om de har fået vendt udviklingen.

Programmet er en dansk udgave af det engelske Ramsay's Kitchen Nightmares, der har kokken Gordon Ramsay som vært.

Sæsoner

Sæson 1 
2007

Sæson 2 
2008

Sæson 3 
2011

Sæson 4 
2012

Sæson 5 
2016

Kontroverser 
Selv om de deltagende restauranter selv har meldt sig til programmet, så opstår der tit kontroverser mellem de stedlige kokke og Bo Bech. Selv om Bech ikke har Ramsay's iltre temperament, så siger han tingene meget direkte, og det fører ofte til konflikter med kokke der ikke er vant til kritik.

Mest markant var afsnit 4 i sæson 1, hvor Skotterup Kro på programmets sidste dag, valgte at trække sig ud af programmet, og formente Bo Bech og tv-holdet adgang.. Sæson 2s afsluttende afsnit 12, har også fået en del kritik fra de medvirkende der efterfølgende har udtalt at de blandt andet følte sig snydt, og at Bo Bech var unødvendig hård i sin kritik, en kritik som de siger er klippet ud af programmet før det blev sendt.

Referencer

Eksterne henvisninger 
 Programmets officielle hjemmeside 

TV3-programmer
Madprogrammer fra Danmark
Realityshows fra Danmark
Danske tv-serier fra 2000'erne
Danske tv-serier fra 2010'erne
Fjordvejen

Fjordvejen ved Flensborg Fjord er en vej på den danske side af fjorden.  Den går fra Kruså til Rinkenæs, og går gennem et naturskønt område.  I sin tid gik også Gendarmstien via Fjordvejen.  Fra Kruså støder man på Kollund, Sønderhav, Rønshoved og Rinkenæs.

Ekstern henvisning 
 Fjordvejen – Flensborg Fjord 
 Skov- og Naturstyrelsen, Gråsten Statsskovdistrikt 

Geografiske områder i Sønderjylland (i Danmark)
Veje i Danmark
Aabenraa Kommunes geografi
Jerry Hall

Jerry Faye Hall  (f. 2. juli 1956 i Texas) er en amerikansk supermodel og skuespiller. Hun er mest kendt for at have været Mick Jaggers papirløse samleverske.

Begyndelse 

I Halls biografi Jerry Hall’s Tall Tales, der blev udgivet i 1985 beskriver hun sit tidligere liv i Texas, hvor hun gennemførte North Mesquite High School. Hun fortæller også om sine oplevelser som ung model, bosat i Paris.

Bryllup 

Den 21. november 1990 ”giftede” Hall sig med Mick Jagger i en hindu ceremoni på Bali. De havde begyndt en affære i 1977, mens Hall stadig var forlovet med Bryan Ferry. Deres ægteskab varede indtil 1999, hvor Jaggers affære med Luciana Gimenez blev offentligt, da Luciana fødte Micks syvende barn Lucas Morad Jagger (f. 17. maj 1999). Hall og Jagger har sammen fire børn: Elizabeth Scarlett Jagger (f. 2. marts 1984), James Leroy Jagger (f. 28. august 1985), Georgia May Ayeesha Jagger (f. 12. januar 1992, and Gabriel Luke Beauregard Jagger (f. 9. december 1997).

Forlovelse med Rupert Murdoch 
Den 12. januar 2016 annoncerede Jerry Hall sin forlovelse med den 25 år ældre, stenrige og skandaleombruste mediemogul, Rupert Murdoch

Eksterne henvisninger 

 Jerry Hall profil på imdb

Noter 

Fotomodeller fra USA
Engelsk-amerikanere
Elisabeth Helene von Vieregg

Elisabeth Helene von Vieregg (født 4. maj 1679, død 27. juni 1704) var en dansk-tysk grevinde og kong Frederik 4.'s hustru til venstre hånd.

Liv og gerning 
Hun var datter af Adam Otto von Vieregg til Weitendorff og Wartmannshagen, en meklenborgsk kammerpræsident, preussisk statsminister og gehejmeråd. Fra 1698 til 1706 var han preussisk gesandt i København. Hendes moder var Anna Helene von Wulffersdorff.

Forholdet til kongen 
I 1699 var Elisabeth Helene hofdame hos prinsesse Sophie Hedevig, og allerede da havde prinsessens broder, kronprins Frederik, fået øjnene op for hende. I maj samme år fik hun en kostbar diamantring som gave fra prinsen. Senest efter hans tronbestigelse i 1699 indledte hun et forhold med ham. Efter moderens død i København i februar 1701 billigede faderen hendes forbindelse med kongen. Han forsvarede den i et privat brev, der kom til offentlighedens kendskab og vakte stor forargelse.

Den 6. september 1703 blev hun ophøjet til grevinde og fik Antvorskov Gods som sin private ejendom. Hun blev ifølge faderen gift hemmeligt med kongen til venstre hånd.

Elisabeth fødte en søn, Frederik Gyldenløve, den 18. juni 1704, men han døde allerede den 9. marts 1705.

Død i barselsseng 
Hun døde i barselseng den 27. juni efter store lidelser og alvorlige samvittighedskvaler. Frederik IV siges at have taget sig hendes død meget nær.

Hun blev lagt på båre af overhofmesterinde Schindel og storkanslerinde Reventlow, hvis døtre efter hinanden kom til at indtage hendes plads som kongens elskerinde. Ved hendes prægtige begravelse ringede efter kongens befaling klokkerne i to timer fra tre af byens kirker.

Grevinden og hendes søn blev begravet i Vor Frelsers Kirke på Christianshavn.

Noter

Litteratur 
 
 P.F. Suhm, Nye Samlinger II, 5. 87 ff.
 Bloch Suhr: Vor Frelsers Kirkes Historie (1853) S. 17f.
 Københavns Diplomatarium VII, 728.
 Personalhistorisk Tidsskrift 3. Række III, 114. Louis Bobé.

Eksterne henvisninger 
 Louis Bobé: "v. Vieregg, Elisabeth Helene" (i: Dansk Biografisk Lexikon, 1. udgave, bind XVIII; Kjøbenhavn 1904; s. 564-565) 

Elisabeth Helene
Hofdamer fra Danmark
Danske kongers elskerinder
Danskere i 1600-tallet
Danskere i 1700-tallet
Godsejere fra Danmark
Personer i Dansk Biografisk Leksikon
Grevinder fra Danmark
Lyngbygård Å

Lyngbygård Å er det ene af to hovedvandløb i Aarhus Å-systemet, og åen løber ud i nordsiden af Årslev Engsø, som Aarhus Å gennemstrømmer. 

Lyngbygård Å udspringer i østenden af Bjarup Mose mellem Mollerup, Låsby og Sorring. Herfra løber åen først østpå gennem en bred dal, nord om Låsby Stationsby og Galten til Tingvad sydøst for Borum. Her drejer åen mod syd ind i en snæver, stærkt faldende dal, forbi herregården Lyngbygård, som den har taget sit navn fra. Åen passerer to nedlagte vandmøller; Labing Mølle og Snåstrup Mølle, og går via den fredede Snåstrup Bro af granitkvadre, under såvel motorvej 15 (Brabrand-Låsby) som E45, før selve udløbet. 

Lyngbygård Å har adskillige tilløb undervejs, hvor Borum Møllebæk nok er det vigtigste.

Naturen 
Der er de senere år gjort et større arbejde med at ændre topografien i Lyngbygård Ådal. I den forbindelse har myndighederne blandt andet genslynget dele af åløbet, og der er oprettet et særligt naturområde  mellem Herskind og Sjelle nord for åen og Galten-Skovby syd for. I naturområdet er der tillige med offentlig og privat indsats, etableret to uafhængige vandreruter under organisationen Spor i Landskabet og det lokale projekt hedder 'Sporene i Lyngbygaard Ådal'. Formålet med projektet har været at forbedre befolkningens muligheder for på vandreture at opleve den danske natur på egen hånd. Vandreruterne er på henholdsvis 10,1 km og 3,2 km, de slutter hver især ring og byder også på kulturhistoriske oplevelser med tilknytning til naturen i området gennem tiderne. De er oprettet på baggrund af en frivillig aftale med de involverede lodsejere.

Der planlægges flere naturprojekter omkring Lyngbygård Å i form af private og privat-offentlige samarbejdsprojekter under Grønt Partnerskab.

Galleri

Referencer

Eksterne Links 

 Sporene i Lyngbygård Ådal  turguide til en del af ådalen.

Vandløb i Danmark
Vandløb i Silkeborg Kommune
Vandløb i Skanderborg Kommune
Vandløb i Aarhus Kommune
Radiograf Rådet

Foreningen af Radiografer i Danmark (i forkortet form FRD) var navnet på den faglige forening, der varetager radiografernes og de radiografstuderendes interesser i Danmark (inklusiv Færøerne og Grønland). Foreningen skiftede efter kongresbeslutning 1. oktober 2011 navn til Radiograf Rådet med virkning fra 1. januar 2012.

Fagforeningen blev stiftet i 1971 og medlemstallet udgør pr. 1. januar 2005 1.346, hvoraf 91,9 % er radiografer og 8,1 % er studerende.

Foreningens formand har siden 2007 været radiograf Charlotte Graungaard Falkvard.

FRD er medlem af Sundhedskartellet og var tidligere medlem af FTF; men siden d. 1. januar 2019 er FRD medlem af FH.

Fagforeningen udgiver fagbladet Radiografen, som udkommer 11 gange om året.

Medlemmer har mulighed for at blive optaget som kunder i foreningens egen bank, som hedder Radiografbank.

Eksterne kilder, links og henvisninger 
 Radiograf Rådets hjemmeside 

Sundhedsvæsen i Danmark
Etableret i 1971
Fagforbund under FH
Radiografi